एक बर्षमा पाँच लाख पर्यटक कर्णाली प्रदेशमा भित्र्याउने लक्ष्यका साथ सुरु गरिएको कर्णाली रारा भ्रमण बर्षको झण्डै आधा अवधी वित्न लाग्दासम्म कति पर्यटक कर्णालीमा आए भन्ने तथ्याङ्क कुनै निकायसंग छैन । भ्रमण बर्षको आयोजना गर्ने प्रदेश सरकार समेत यहाँका आएका पर्यटकको संख्याबारे बेखवर रहेको छ । ‘यो अवधीमा कति पर्यटक आए हामीसंग पनि तथ्याङ्क छैन’ मन्त्रालयका निमित्त सचिव अधिकारीले भने, ‘स्थनीय स्तरमा नै सम्बन्धित निकायलाई तथ्याङ्क राख्न भनिएको छ मन्त्रालयले एकमुष्ट बनाउने काम गर्नेछ ।’ आफ्नो संयन्त्र नभएका कारण पर्यटकको तथ्याङ्क संकलन गर्न नसकिएको उनले बताए ।
